Úradný vestník L 081 , 28/03/1978 S. 0003 - 0026

Fínske špeciálne vydanie: Kapitola 13 Zväzok 8 S. 0058

Grécke špeciálne vydanie: Kapitola 13 Zväzok 7 S. 0043

Švédske špeciálne vydanie: Kapitola 13 Zväzok 8 S. 0058

Španielske špeciálne vydanie: Kapitola 13 Zväzok 8 S. 0105

Portugalské špeciálne vydanie Kapitola 13 Zväzok 8 S. 0105



Smernica Rady z 21. decembra 1977 o aproximácii právnych predpisov členských štátov, týkajúcich sa vnútorného vybavenia motorových vozidiel (označovanie ovládacieho zariadenia, kontrolných žiaroviek a ukazovateľov) (78/316/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 100, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže technické požiadavky, ktoré motorové vozidlá musia spĺňať podľa vnútroštátnych právnych predpisov, sa týkajú, medzi iným označovania ovládacieho zariadenia, kontrolných žiaroviek a ukazovateľov; keďže sa tieto požiadavky navzájom medzi členskými štátmi líšia; keďže je vzhľadom k tomu potrebné, aby všetky členské štáty prijali tie isté požiadavky, a to buď navyše k už existujúcim pravidlám alebo miesto nich, aby bolo najmä možné uplatniť u každého typu vozidla postup typového schvaľovania EHS, ktorý je predmetom smernice Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3], zmenenej a doplnenej smernicou 78/315/EHS [4]; keďže je vhodné navrhnúť technické požiadavky tak, aby mali ten istý cieľ ako práce konané v tejto záležitosti v Európskej hospodárskej komisii OSN a ako určité technické požiadavky, prijaté Medzinárodnou normalizačnou organizáciou (ISO); keďže aproximácia vnútroštátnych právnych predpisov týkajúcich sa motorových vozidiel zahŕňa vzájomné uznávanie testov vykonaných ktorýmkoľvek členským štátom na základe spoločných požiadaviek, PRIJALA TÚTO SMERNICU: Článok 1 Na účely tejto smernice "vozidlo" je každé motorové vozidlo určené na prevádzku na ceste, najmenej so štyrmi kolesami a maximálnou konštrukčnou rýchlosťou presahujúcou 25 km/h, s výnimkou koľajových vozidiel, poľnohospodárskych traktorov a strojov pre stavebné práce. Článok 2 Žiadny členský štát nesmie odmietnuť udeliť typové schválenie EHS alebo národné schválenie vozidlu z dôvodov, týkajúcich sa označovania ovládacieho zariadenia, kontrolných žiaroviek a ukazovateľov, ak spĺňajú požiadavky stanovené v prílohách I až IV. Článok 3 Žiadny členský štát nesmie odmietnuť alebo zakázať predaj, registráciu, uvedenie do prevádzky alebo používanie akéhokoľvek vozidla z dôvodov týkajúcich sa označovania ovládacieho zariadenia, kontrolných žiaroviek a ukazovateľov, ak spĺňajú požiadavky stanovené v prílohách I až IV. Článok 4 Úpravy potrebné na prispôsobenie požiadaviek príloh I až V k technickému pokroku sa prijmú podľa postupu stanoveného v článku 13 smernice 70/156/EHS. Článok 5 1. Členské štáty uvedú do platnosti opatrenia potrebné na dosiahnutie súladu s touto smernicou do 18 mesiacov od jej oznámenia. Ihneď o tom budú informovať Komisiu. 2. Členské štáty oznámia Komisii znenie základných ustanovení vnútroštátnych právnych predpisov, ktoré prijmú v oblasti, na ktorú sa vzťahuje táto smernica. Článok 6 Táto smernica je adresovaná členským štátom. V Bruseli 21. decembra 1977 za Radu predseda J. Chabert [1] Ú. v. ES C 118, 16.5.1977, s. 33. [2] Ú. v. ES C 114, 11.5.1977, s. 10. [3] Ú. v. ES L 42, 23.2.1970, s. 1. [4] Ú. v. ES L 81, 28.3.1978, s. 1. -------------------------------------------------- ZOZNAM PRÍLOH Príloha I: | Rozsah platnosti, definície, žiadosť o typové schválenie EHS, typové schválenie EHS, špecifikácie* | Príloha II: | Ovládacie zariadenia, kontrolné žiarovky a ukazovatele, pre ktoré, ak sú namontované, je povinné označenie a symboly, ktoré sa majú použiť na tento účel* | Príloha III: | Ovládacie zariadenia, kontrolné žiarovky a ukazovatele, pre ktoré, ak sú namontované, je označenie nepovinné a symboly, ktoré sa musia použiť, ak majú byť označené* | Príloha IV: | Konštrukcia základnej siete pre symboly znázornené v prílohách II a III* | Príloha V: | Príloha k osvedčeniu o typovom schválení vozidla podľa EHS z hľadiska označovania ovládacieho zariadenia, kontrolných žiaroviek a ukazovateľov. | --------------------------------------------------